section_heading: O albumu
paragraph_text: Album je označio početak velike Deathove stilske promjene – tehnički je složeniji i progresivniji od prethodnih albuma sastava. Tekstovi su introspektivniji u usporedbi s tekstovima o krvoproliću na albumima Scream Bloody Gore i Leprosy te s komentarima o društvu na albumu Spiritual Healing. Taj će se stil nastaviti razvijati na svim naknadnim Deathovim albumima. Jedini je album skupine na kojem su svirali gitarist Paul Masvidal i bubnjar Sean Reinert te prvi na kojem je svirao basist Steve DiGiorgio.